Obert el període per a sol·licitar una de les beques de formació del programa “La Dipu te Beca 2019”
2025-07-24

L’Ajuntament de Burjassot ha fet públiques les bases per a la concessió de 29 beques de formació, emmarcades dins del programa de la Diputació de València “La Dipu te Beca 2019”. Aquestes bases es poden consultar ja en el Portal de Transparència del Consistori, en la web municipal, www.burjassot.org.

Les citades beques formatives es poden sol·licitar des de hui mateix, 18 de juny, fins dimarts que ve 25 de juny en el Registre d’Entrada de l’Ajuntament de Burjassot, així com per qualsevol dels mitjans establits en l’art. 16 de la Llei 39/2015, d’1 d’octubre, del Procediment Administratiu Comú de les Administracions Públiques.

Com cada any, les beques tenen una remuneració de 500 euros mensuals, cofinançats al 80% per la Diputació, sent a càrrec de l’Ajuntament de Burjassot l’import restant i la seua duració és d’un màxim de dos mesos, començant l’1 de juliol i finalitzant el 31 d’agost.

Enguany l’Ajuntament, per a l’Institut Municipal de Cultura i Joventut, oferta una beca per al Grau d’Informació i Documentació, amb duració de la mateixa de l’1 de juliol al 31 d’agost i dos per a Tècnic Superior en Animació Sociocultural, en aquest cas amb duració de l’1 al 31 de juliol. En el cas del Grau en Sistemes Microinformàtics i Xarxes i de Tècnic Superior de So per a Audiovisuals i Espectacles, la duració és també de l’1 al 31 de juliol i s’ofereix mitja beca en cadascuna de les modalitats. Finalment, també hi ha una beca per al Grau en Periodisme, amb una duració de l’1 de juliol al 31 d’agost.

Per a l’àrea d’Urbanisme, hi ha una beca per a Tècnic Superior en Administració i Finances i una altra per a estudiants d’Arquitectura, totes dues amb duració de l’1 de juliol al 31 d’agost.

En el cas del Servei d’Atenció al Ciutadà, el període de duració de la beca també és de l’1 de juliol al 31 d’agost i se sol·licita un Tècnic Superior en Administració i Finances i un Tècnic Mitjà en Gestió Administrativa.

En el cas de la Brigada d’Obres, hi ha tres beques per a Tècnics Mitjans en Jardineria i Floristeria, quatre per a Tècnic Mitjà en Edificació i Obra Civil i dues per a Tècnic Mitjà en Gestió Administrativa. Totes les beques tenen duració de l’1 de juliol al 31 d’agost.

Finalment, des de l’àrea de Serveis Socials, s’ofereix una beca per a Grau en Treball Social, quatre per a Tècnic Superior en Animació Sociocultural, quatre per a Tècnic Mitjà en gestió Administrativa i dues per a Grau en Mestre/mestressa d’Educació Especial. Totes elles també amb duració de l’1 de juliol al 31 d’agost.

La concessió del número concret en cadascuna de les àrees, queda supeditada al perfil dels sol·licitants de la convocatòria.

En les bases poden consultar-se els requisits per a sol·licitar les beques i la puntuació que s’atorgarà als candidats tenint en compte els mèrits que presenten.